Diari Oficial de la Generalitat Valenciana


Sumari del DOGV 3087, del 26-09-1997 (1997/9787)

ORDRE de 4 d'agost de 1997, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària de Castelló de la Plana.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3087

Data del DOGV
:   26-09-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/9787


Data del document
:   04-08-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 4 d'agost de 1997, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària de Castelló de la Plana.  
Mitjançant el Decret 197/1997, d'1 de juliol, del Govern Valencià, publicat en el Diari Oficial de la Generalitat Valenciana, de 18 de juliol, pel qual es crea l'Institut d'Educació Secundària de Castelló de la Plana, es va autoritzar el conseller de Cultura, Educació i Ciència per a dictar les disposicions necessàries per al seu compliment i desplegament.  
Escau, doncs, ordenar l'inici de les activitats del centre i adoptar les mesures necessàries perquè puga desplegar la seua activitat acadèmica.  
En virtut d'això, i fent ús de les competències que m'atorga l'article 35 de la Llei 5/1983, de Govern Valencià,  
ORDENE  
Primer  
L'Institut d'Educació Secundària de Castelló de la Plana, codi 49643190, iniciarà les activitats el curs acadèmic 1996/97.  
Segon  
El curs acadèmic 1996/97, aquest Institut impartirà segon cicle d'Educació Secundària Obligatòria.  
En el curs acadèmic 1997/98 incorporarà els ensenyaments de primer cicle d'Educació Secundària Obligatòria  
Tercer  
El director territorial de Cultura i Educació de Castelló nomenarà el director provisional del centre, d'acord amb el que estableix l'Ordre de 7 de maig de 1997, de la Conselleria de Cultura, Educació i Ciència, per la qual es regula l'elecció dels òrgans unipersonals de govern dels centres docents públics no universitaris de la Comunitat Valenciana. (DOGV de 20 de maig).  
Quart  
La implantació efectiva dels ensenyaments a què es refereix aquesta ordre queda condicionada al fet que el nombre de l'alumnat inscrit en cadascun dels ensenyaments siga com a mínim de 20.  
Cinqué  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, dotarà el centre de l'equipament i material didàctic necessaris. A aquest efecte, la Direcció Territorial de Cultura i Educació de Castelló efectuarà l'oportuna i raonada proposta.  
DISPOSICIÓ ADDICIONAL  
El que s'estableix en aquesta disposició s'inscriurà en el Registre de Centres Docents de la Generalitat Valenciana.  
DISPOSICIONS FINALS  
Primera  
S'autoritzen la Secretaria General i les direccions generals de Personal i de Centres Docents perquè, en l'àmbit de les seues respectives competències, adopten les mesures necessàries per a l'aplicació i desplegament del que disposa aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes es refereixen al curs escolar 1996/97.  
València, 4 d'agost de 1997  
El conseller de Cultura, Educació i Ciència,  
FRANCISCO CAMPS ORTIZ